stanford-oval/wikipedia huggingface dataset:
เจ้าหญิงเรกีนาแห่งซัคเซิน-ไมนิงเงิน
พระราชโอรส-พระราชธิดา

พระองค์มีโอรสธิดารวม 7 คน และยังมีหลานรวมทั้งหมด 23 พระองค์
อันเดรอา ฟอน ฮาพส์บวร์ค เกิดเมื่อวันที่ 30 พฤษภาคม พ.ศ. 2496 สมรสกับเคานต์คาร์ล ยูเจน แห่งไนพ์แพร์ก มีบุตร 3 คน ธิดา 2 คน
โมนีคา ฟอน ฮาพส์บวร์ค เกิดเมื่อวันที่ 13 กันยายน พ.ศ. 2497 สมรสกับ ลูอิส กอนซากา เด กาซาโนวา-การเนดัส อี บารอน ดยุกแห่งซันตันเจโล มาเกสแห่งเอลเช เคานต์แห่งโลโดซา และกรันดีแห่งสเปน ซึ่งทรงเป็นเลือดเนื้อเชื้อไขของอินฟันตาลุยซา เตเรซาแห่งสเปน มีโอรส 4 พระองค์
มีชาเอลา ฟอน ฮาพส์บวร์ค เกิดเมื่อวันที่ 13 กันยายน พ.ศ. 2497 เป็นฝาแฝดกับกาบรีลา ฟอน ฮาพส์บวร์ค สมรสครั้งแรกกับ เอริค เตรัน เดอ แอนติน มีบุตร 2 คน และธิดา 1 คน ภายหลังหย่าและสมรสใหม่กับเคานต์ฮัมเบอร์สแห่งคาเกเน็ค
กาบรีลา ฟอน ฮาพส์บวร์ค เกิดเมื่อวันที่ 14 ตุลาคม พ.ศ. 2499 สมรสกับคริสเตียน เมสเตอร์ ภายหลังหย่าเมื่อพ.ศ. 2540 มีบุตร 1 คน ธิดา 2 คน
วัลบูร์กา ฮาพส์บวร์ค ดักลาส เกิดเมื่อวันที่ 5 ตุลาคม พ.ศ. 2500 สมรสกับเคาต์อาร์คิบาล์ด ดักลาส มีบุตร 1 คน
คาร์ล ฟอน ฮาพส์บวร์ค เกิดเมื่อวันที่ 11 มกราคม พ.ศ. 2504 สมรสกับบารอเนส ฟรันเซสกา ทิสเซิน บอร์เนมิสซา มีธิดา 2 คน และบุตร 1 คน ดังนี้
เอเลโอโนเรอ ฮาพส์บวร์ค-โลทริงเงิน เกิดเมื่อวันที่ 28 กุมภาพันธ์ พ.ศ. 2537
แฟร์ดีนันด์ ซโวนีมีร์ ฮาพส์บวร์ค-โลทริงเงิน เกิดเมื่อวันที่ 21 มิถุนายน พ.ศ. 2538
โกลเรีย ฮาพส์บวร์ค-โลทริงเงิน เกิดเมื่อวันที่ 15 ตุลาคม พ.ศ. 2542
เกออร์ก ฟอน ฮาพส์บวร์ค ทรงประสูติเมื่อวันที่ 16 ธันวาคม พ.ศ. 2507 สมรสกับดัชเชสไอลีคาแห่งออลเดนบูร์ก มีธิดา 2 คน และบุตร 1 พระองค์ ดังนี้
โซเฟีย ฮาพส์บวร์ค-โลทริงเงิน เกิดเมื่อวันที่  12 มกราคม พ.ศ. 2544
อิลดีโก ฮาพส์บวร์ค-โลทริงเงิน เกิดเมื่อวันที่ 6 มิถุนายน พ.ศ. 2545
คารอลี-คอนสตันติน ฮาพส์บวร์ค-โลทริงเงิน เกิดเมื่อวันที่ 20 กรกฎาคม พ.ศ. 2547
ราชตระกูล

| 0 | 1 | 2 | 3 |
| --- | --- | --- | --- |

| เจ้าหญิงเรจิน่าแห่งแซ็กซ์-ไมนินเจน | พระชนก: ดยุกจอร์ชที่ 3 แห่งแซ็กซ์-ไมนินเจน | พระอัยกาฝ่ายพระชนก: เจ้าชายเฟรเดอริก จอห์นแห่งแซ็กซ์-ไมนินเจน | พระปัยกาฝ่ายพระชนก: ดยุกจอร์ชที่ 2 แห่งแซ็กซ์-ไมนินเจน |
| เจ้าหญิงเรจิน่าแห่งแซ็กซ์-ไมนินเจน | พระชนก: ดยุกจอร์ชที่ 3 แห่งแซ็กซ์-ไมนินเจน | พระอัยกาฝ่ายพระชนก: เจ้าชายเฟรเดอริก จอห์นแห่งแซ็กซ์-ไมนินเจน | พระปัยยิกาฝ่ายพระชนก: เจ้าหญิงฟีโอดอร่าแห่งโฮเฮ็นโลห์ว-แลงก์บูร์ก |
| เจ้าหญิงเรจิน่าแห่งแซ็กซ์-ไมนินเจน | พระชนก: ดยุกจอร์ชที่ 3 แห่งแซ็กซ์-ไมนินเจน | พระอัยยิกาฝ่ายพระชนก: เค้านท์เตสอาเดลเลดแห่งลิปป์-เบียสเตอร์ฟิลด์ | พระปัยกาฝ่ายพระชนก: เค้านท์เออร์เนสแห่งลิปป์-เบียสเตอร์ฟิลด์ |
| เจ้าหญิงเรจิน่าแห่งแซ็กซ์-ไมนินเจน | พระชนก: ดยุกจอร์ชที่ 3 แห่งแซ็กซ์-ไมนินเจน | พระอัยยิกาฝ่ายพระชนก: เค้านท์เตสอาเดลเลดแห่งลิปป์-เบียสเตอร์ฟิลด์ | พระปัยยิกาฝ่ายพระชนก: เค้านท์เตสแคโรไลน์แห่งวาร์เทินสเลอเบ็น |
| เจ้าหญิงเรจิน่าแห่งแซ็กซ์-ไมนินเจน | พระชนนี: เค้านท์เตสคลารา มาเรียแห่งคอร์ฟ | พระอัยกาฝ่ายพระชนนี: เค้านท์อัลเฟรดแห่งคอร์ฟ | พระปัยกาฝ่ายพระชนนี: เค้านท์แม็กซีมีเลียน เฟรเดอริกแห่งคอร์ฟ |
| เจ้าหญิงเรจิน่าแห่งแซ็กซ์-ไมนินเจน | พระชนนี: เค้านท์เตสคลารา มาเรียแห่งคอร์ฟ | พระอัยกาฝ่ายพระชนนี: เค้านท์อัลเฟรดแห่งคอร์ฟ | พระปัยยิกาฝ่ายพระชนนี: เค้านท์เตสกาเบรียลแห่งเมอร์แบ็ค-คอสมานอส |
| เจ้าหญิงเรจิน่าแห่งแซ็กซ์-ไมนินเจน | พระชนนี: เค้านท์เตสคลารา มาเรียแห่งคอร์ฟ | พระอัยยิกาฝ่ายพระชนนี: บารอนเนสเฮเลนแห่งฮิลเกอร์ส | พระปัยกาฝ่ายพระชนนี: บารอนฟรานซิส ริชาร์ดแห่งฮิลเกอร์ส |
| เจ้าหญิงเรจิน่าแห่งแซ็กซ์-ไมนินเจน | พระชนนี: เค้านท์เตสคลารา มาเรียแห่งคอร์ฟ | พระอัยยิกาฝ่ายพระชนนี: บารอนเนสเฮเลนแห่งฮิลเกอร์ส | พระปัยยิกาฝ่ายพระชนนี: แอ็กเนส เซอร์เน็นส์ |
เกาะรึงรา

เกาะรึงราและสะพานรึงรา
รึงรา (ฮันกึล: 릉라도, ฮันจา: 綾羅島) เป็นเกาะแห่งหนึ่งในเปียงยาง ประเทศเกาหลีเหนือ อยู่กลางแม่น้ำแทดง มีพื้นที่ 1.3 ตารางกิโลเมตร โดยมีสะพานชองกริวและสะพานรึงราข้ามผ่าน
สถานที่บนเกาะ

รังกรา เมย์ เดย์ สเตเดียม
แหล่งข้อมูลอื่น

พิกัดภูมิศาสตร์ - 39°2′2″N 125°45′53″E﻿ / ﻿39.03389°N 125.76472°E﻿ / 39.03389; 125.76472
อิคิดนา

| อีคิดนา |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Monotremata
วงศ์:: Tachyglossidae Gill, 1872

สกุล
 Tachyglossus      T. aculeatus  Zaglossus     Z. attenboroughi     Z. bruijnii     Z. hacketti (สูญพันธุ์)      Z. robustus (สูญพันธุ์)  
อีคิดนา (Echidna) หรือเป็นที่รู้จักกันในชื่อของ ตัวกินมดหนาม (Spiky Anteater) เป็นสัตว์ประจำท้องถิ่นของออสเตรเลีย พบในนิวกินีและออสเตรเลีย  นอกจากตุ่นปากเป็ดแล้วมีเพียงอีคิดนาเท่านั้น ที่เป็นสัตว์เลี้ยงลูกด้วยนมที่ออกลูกเป็นไข่ในอันดับโมโนทรีมาตา (Monotremata) ซึ่งยังมีชีวิตอยู่  จึงเป็นสัตว์เลี้ยงลูกด้วยนมเพียงสองชนิดเท่านั้นที่ออกลูกเป็นไข่
ลักษณะทั่วไป

อีคิดนามีรูปร่างคล้ายเม่นตัวเล็ก ๆ มีขนหยาบและขนหนาม (spine) ปกคลุมตลอดตัว เมื่อโตเต็มที่จะมีความยาวประมาณสามสิบเซนติเมตร จมูกเรียวยาว ขาสั้นแข็งแรง อุ้งเล็บใหญ่ ขุดดินได้ดี อีคิดนามีปากเล็ก ไม่มีฟัน หาอาหารโดยการฉีกท่อนไม้ผุ ขุดจอมปลวก ใช้ลิ้นเหนียว ๆ กวาดปลวก มด และสัตว์ไม่มีกระดูกสันหลังขนาดเล็กชนิดอื่น ๆ  แล้วบดเหยื่อกับเพดานปากก่อนกลืน
อีคิดนาเป็นสัตว์ที่สันโดษมาก  มักหากินไปตามลำพัง ยกเว้นในฤดูผสมพันธุ์มันจะตามกลิ่นไปหาคู่  อีคิดนาผสมพันธุ์ในช่วงกลางฤดูหนาว หรือประมาณเดือนกรกฎาคมถึงสิงหาคม เพราะมีขาสั้นอีคิดนาจึงเดินช้าและงุ่มง่าม แต่ว่ายน้ำเก่งจนน่าแปลกใจเนื่องจากอีคิดนานั้นสืบเชื้อสายมาจากบรรพบุรุษที่มีลักษณะคล้ายตุ่นปากเป็ด
พฤติกรรมทั่วไป

อีคิดนา ตาไว จมูกไว แม้รูปลักษณ์ภายนอกจะดูน่าเกรงขามแต่อีคิดนาเป็นสัตว์ขี้อายและขี้กลัว ที่ข้อเท้าหลังของอีคิดนาตัวผู้มีเดือยยื่นออกมาคล้ายของตุ่นปากเป็ด ในขณะที่ตุ่นปากเป็ดสามารถใช้เดือยแทงและปล่อยพิษใส่ศัตรูได้ อีคิดนากลับไม่มีคุณสมบัติดังกล่าว เมื่อต้องเผชิญหน้ากับผู้บุกรุกมันจะหลบมากกว่าสู้ อาจจะซ่อนตัวในพุ่มไม้ หรือแทรกตัวเข้าไปในโพรงขอนไม้ ซอกหิน หรือมุดลงในดิน หากไม่มีทางเลือกอื่นมันก็จะม้วนตัวกลมให้หนามยื่นออกไปรอบตัว
มีศัตรูไม่กี่ชนิดที่สามารถทำร้ายอีคิดนาได้ เช่น สุนัข หมาป่าดิงโก แมว หมู ศัตรูเหล่านี้ต้องเคยผ่านประสบการณ์กับอีคิดนามาก่อน จึงรู้ว่าเมื่ออีคิดนาวัยผู้ใหญ่ม้วนตัวจะมีจุดอ่อนที่ท้อง เพราะมันไม่สามารถม้วนจนกลมเป็นลูกบอลได้เหมือนอีคิดนาวัยอ่อน และเชื่อกันว่าสัตว์เลื้อยคลานบางชนิดกินลูกอีคิดนา อีคิดนาวางไข่ครั้งละหนึ่งฟองเท่านั้น หลังผสมพันธุ์ยี่สิบสองวันอีคิดนาตัวเมียจะวางไข่เปลือกนิ่มออกมาหนึ่งฟอง แล้วใส่ไว้ในถุงหน้าท้องคล้ายของจิงโจ้ ซึ่งร่างกายสร้างขึ้นมาในระยะผสมพันธุ์ ฟักไข่ไว้ในถุงสิบวัน ลูกอีคิดนาจึงออกจากไข่ ลูกอ่อนของอีคิดนาเรียกว่า พักเกิ้ล (puggle)  มีขนาดไม่เกินสองเซนติเมตร
เนื่องจากสัตว์เลี้ยงลูกด้วยนมในอันดับโมโนทรีมาตาไม่มีหัวนม มีเพียงฐานนมสองข้าง  พักเกิ้ลจึงดูดนมจากท่อเล็ก ๆ ที่ฐานนมแม่ และอาศัยอยู่ในถุงหน้าท้องแม่สี่สิบห้าถึงห้าสิบห้าวัน ซึ่งเป็นช่วงที่ขนหนามเริ่มขึ้นแล้ว แม่อีคิดนาจะขุดโพรงอนุบาลไว้ใส่ลูก และกลับมาให้นมทุกห้าวัน ลูกอีคิดนาหย่านมตอนอายุประมาณเจ็ดเดือน อีคิดนาเป็นสัตว์ที่มีอายุยืนและปรับตัวเก่ง ในเขตภูเขาช่วงหน้าหนาวมันจะจำศีลอย่างกบ ในเขตทะเลทรายตอนกลางวันมันจะหลบร้อนอยู่ในอุโมงค์หรือหลืบหิน ออกหากินเฉพาะตอนกลางคืน ในเขตอากาศอบอุ่นส่วนใหญ่จะออกมาตอนพลบค่ำ แต่หากอากาศหนาวขึ้นมันก็จะออกมาหากินได้ทั้งวัน
การจำแนกประเภท

อีคิดนาแยกเป็น 2 สกุล คือ Zaglossus กับ Tachyglossus
สกุล Zaglossus เป็นอีคิดนาจมูกยาว มีจมูกยาวคล้ายตัวกินมด แบ่งออกเป็น 4 สปีชีส์ สูญพันธุ์ไปแล้ว 2 สปีชีส์
สปีชีส์ Zaglossus attenboroughi
เป็นอีคิดนาจมูกยาวที่เรียกว่า Cyclops Long-beaked Echidna  เพิ่งค้นพบได้ไม่นาน  ในบางพื้นที่ของนิวกินี ซึ่งสูงกว่าเขตที่อีคิดนาจมูกยาวสปีชีส์ Zaglossus bruijnii อาศัยอยู่
สปีชีส์ Zaglossus bruijnii
เป็นอีคิดนาจมูกยาวที่เรียกว่า Long-beaked Echidna อาศัยอยู่ในป่าแถบที่ราบสูง หรือภูเขาสูงในนิวกินี  อาหารคือหนอนและแมลงที่ขุดคุ้ยได้จากกองใบไม้ที่ทับถมกันอยู่ในป่า
สปีชีส์ Zaglossus hacketti  สูญพันธุ์แล้ว  ศึกษาจากฟอสซิล
สปีชีส์ Zaglossus robustus สูญพันธุ์แล้ว  ศึกษาจากฟอสซิล
สกุล Tachyglossus
เป็นอีคิดนาจมูกสั้น ที่เรียกว่า Short-beaked Echidna (ดูภาพประกอบ) มีเพียงสปีชี่ส์เดียว คือ Tachyglossus aculeatus พบในแถบตะวันออกเฉียงใต้ของนิวกินี และทั่วทวีปออสเตรเลีย ตั้งแต่เขตภูเขาที่มีหิมะปกคลุมไปจนถึงเขตทะเลทราย  อีคิดนาจมูกสั้นตัวเล็กกว่าอีคิดนาจมูกยาว แต่มีขน (hair) ยาวกว่า โดยเฉพาะสายพันธุ์ที่อยู่ในแทสเมเนียจะมีขนยาวมากจนมองแทบไม่เห็นขนหนาม (spine)
สถานภาพ

แม้จะไม่สามารถบอกได้ว่าอีคิดนาจมูกสั้นมีจำนวนประมาณเท่าไร แต่เชื่อกันว่ามันอยู่ในสถานภาพที่ไม่มั่นคงนัก  ลักษณะและพฤติกรรมของอีคิดนาจะแตกต่างกันออกไปตามถิ่นอาศัย  การแยกกันอยู่อย่างกระจัดกระจายทำให้ถูกโจมตีจากสัตว์อื่นได้ง่าย  พื้นที่อาศัยลดน้อยลงก็เป็นอีกปัจจัยหนึ่งที่มีผลกระทบต่อจำนวนอีคิดนา อีคิดนาจมูกยาวอยู่ในรายชื่อสัตว์ใกล้สูญพันธุ์แล้ว  และอยู่ในภาวะที่น่าเป็นห่วงมาก เพราะชาวนิวกินีล่ามันเป็นอาหารด้วย
เบ็ดเตล็ด

มีรูปอีคิดนา ที่หลังเหรียญ 5 เซ็นต์ของออสเตรเลีย
ในวิดีโอเกม โซนิคเดอะเฮดจ์ฮ็อก มีตัวการ์ตูนตัวหนึ่งชื่อ นัคเคิลส์ ดิอีคิดนา เป็นอีคิดนาสีแดง
ฮิโนอาราชิ ในเกมโปเกมอน มีต้นแบบมาจากอีคิดนา
แหล่งข้อมูลอื่น

Animal Diversity Web Tachyglossidae
Echidna Love Trains Photo Gallery
Echidna Central เก็บถาวร 2005-08-08 ที่ เวย์แบ็กแมชชีน Web directory
ฮอตช็อต

| HOTSHOT ฮอตช็อต |
| --- | --- |
ฮอตช็อตในเดือนพฤศจิกายน ค.ศ.2018
ข้อมูลพื้นฐาน
ที่เกิด: โซล, เกาหลีใต้
แนวเพลง: เคป็อป
ช่วงปี: พ.ศ. 2557–2564
ค่ายเพลง: สตาร์ครูว

อดีตสมาชิก: จุนฮย็อก ทิโมเทโอ โน แท-ฮย็อน ฮา ซ็อง-อุน ยุนซาน โฮจอง
ฮอตช็อต (อังกฤษ:Hotshot/HOTSHOT;ฮันกึล:핫샷) เป็นวงบอยแบนด์ชาวเกาหลีใต้ที่ก่อตั้งโดยสตาร์ครูวเอนเตอร์เทนเมนต์ (ชื่อเดิมคือ K.O Sound and Ardor & Able) เปิดตัวอย่างเป็นทางการเมื่อวันที่ 29 ตุลาคม 2014 ด้วยซิงเกิลดิจิทัล "Take a Shot" ประกอบด้วยสมาชิกหกคน ได้แก่ จุนฮย็อก, ทิโมเทโอ, แทฮย็อน, ซ็องอุน, ยุนซาน และ โฮจอง
สมาชิก

| ชื่อในการแสดง> โรมัน | ชื่อในการแสดง> ไทย | ชื่อในการแสดง> ฮันกึล | ชื่อเกิด> โรมัน | ชื่อเกิด> ไทย | ชื่อเกิด> ฮันกึล | วันเกิด | สัญชาติ | กรุ๊ปเลือด | ตำแหน่ง |
| --- | --- | --- | --- | --- | --- | --- | --- | --- | --- |
| Junhyuk | จุนฮย็อก | 준혁 | Choi Jun Hyuk | ชเว จุนฮย็อก | 최준혁 | 21 เมษายน พ.ศ. 2535 (32 ปี) |  เกาหลีใต้ | บี | หัวหน้าวง , นักร้องเสียงหลัก |
| Timoteo | ทิโมเทโอ | 티모테오 | Kim Moon Gyu | คิม มุนกยู | 김문규 | 25 มกราคม พ.ศ. 2536 (31 ปี) |  เกาหลีใต้ | บี | นักร้องเสริม , นักเต้นนำ |
| Taehyun | แทฮย็อน | 태현 | Roh Taehyun | โน แทฮย็อน | 노태현 | 15 ตุลาคม พ.ศ. 2536 (30 ปี) |  เกาหลีใต้ | เอ | นักร้องนำ, นักเต้นหลัก |
| Sungwoon | ซ็องอุน | 성운 | Ha Sung Woon | ฮา ซ็องอุน | 하성운 | 22 มีนาคม พ.ศ. 2537 (30 ปี) |  เกาหลีใต้ | เอ | นักร้องเสียงหลัก |
| Yoonsan | ยุนซาน | 윤산 | Yoon Sang Hyuk | ยุน ซังฮย็อก | 윤상혁 | 22 สิงหาคม พ.ศ. 2537 (30 ปี) |  เกาหลีใต้ | เอบี | แร็ปเปอร์หลัก , นักร้องเสริม |
| Hojung | โฮจอง | 호정 | Go Hojung | โก โฮจอง | 고호정 | 20 ตุลาคม พ.ศ. 2537 (29 ปี) |  เกาหลีใต้ | โอ | นักร้องนำ , นักเต้นนำ , ภาพลักษณ์วง |
ผลงาน > อีพี

| ชื่อ | รายละเอียดอัลบั้ม | ตำแหน่งชาร์ตสูงสุด> KOR  | ยอดขาย |
| --- | --- | --- | --- |
| Am I Hotshot? |  วันที่ปล่อย: 24 เมษายน พ.ศ. 2558  ต้นสังกัด: เคโอซาวด์, ซีเจ อีแอนด์เอ็ม  รูปแบบ: ซีดี, ดิจิทัลดาวน์โหลด รายชื่อเพลง Midnight Sun  Watch Out  Rain On Me  Take a Shot  Watch Out inst.  | 11 |  KOR: 2,547 |
| Am I Hotshot? |  วันที่ปล่อยอีกครั้ง: 2 กรกฎาคม พ.ศ. 2558 (I'm a Hotshot)  ต้นสังกัด: เคโอซาวด์, ซีเจ อีแอนด์เอ็ม  รูปแบบ: ซีดี, ดิจิทัลดาวน์โหลด รายชื่อเพลง Midnight Sun  I'm a Hotshot  Watch Out  Rain On Me  Take a Shot  Watch Out inst.  I'm a Hotshot inst.  | 13 |  KOR: 1,647 |
| Early Flowering |  วันที่ปล่อย: 15 พฤศจิกายน พ.ศ. 2561  ต้นสังกัด: สตาร์ครูว  รูปแบบ: ซีดี, ดิจิทัลดาวน์โหลด รายชื่อเพลง Print  니가 미워 (I Hate You)  Paradise  Better  Body Talk  | 10 |  KOR: 16,845 |
"—" หมายถึง อัลบั้มนั้นไม่ติดชาร์ต
ผลงาน > ซิงเกิล

| ชื่อ> ชื่อ.เกาหลีใต้ | ปี> ปี.เกาหลีใต้ | ตำแหน่งสูงสุด> KOR .เกาหลีใต้ | ตำแหน่งสูงสุด> JPN .เกาหลีใต้ | ยอดขาย> ยอดขาย.เกาหลีใต้ | อัลบั้ม> อัลบั้ม.เกาหลีใต้ |
| --- | --- | --- | --- | --- | --- |
| "Take a Shot" | 2014 | — | — | — | Am I Hotshot? |
| "Midnight Sun" | 2015 | — | — | — | Am I Hotshot? |
| "Watch Out" | 2015 | — | — | — | Am I Hotshot? |
| "I'm a Hotshot" | 2015 | — | — | — | I'm a Hotshot |
| "Jelly" | 2017 | — | — | — | Non-album single |
| "I Hate You" (니가 미워) | 2018 | — | — | — | Early Flowering |
ญี่ปุ่น
| "Step by Step" | 2016 | — | 35 | — | Step by Step |
"—" หมายถึง เพลงนั้นไม่ติดชาร์ต
เจ้าหญิงมารีอา กาเบรียลลาแห่งซาวอย

เจ้าหญิงมารีอา กาเบรียลลาแห่งซาวอย (อิตาลี:Maria Gabriella di Savoia) (24 กุมภาพันธ์ ค.ศ. 1940-) พระราชธิดาพระองค์กลางในสมเด็จพระเจ้าอุมแบร์โตที่ 2 แห่งอิตาลีกับเจ้าหญิงมารี-โจเซแห่งเบลเยียม กษัตริย์และราชินีองค์สุดท้ายแห่งราชบัลลังก์อิตาลี
พระประวัติ

เจ้าหญิงมารีอา กาเบรียลลาแห่งซาวอย  หรือพระนามเต็ม มารีอา กาเบรียลลา จูซัปปา เอลเดกอนดา อเดลเลต ลูโดวิกา เฟลิซิตะ เจนนารา ประสูติเมื่อวันที่ 24 กุมภาพันธ์ ค.ศ. 1940 เป็นพระราชธิดาพระองค์ในสมเด็จพระเจ้าอุมแบร์โตที่ 2 แห่งอิตาลีกับเจ้าหญิงมารี-โจเซแห่งเบลเยียม กษัตริย์และราชินีองค์สุดท้ายแห่งราชบัลลังก์อิตาลี โดยพระองค์มีพระเชษฐภคิณี พระเชษฐา และพระขนิษฐาอย่างละหนึ่งพระองค์ ได้แก่ เจ้าหญิงมารีอา ปีอาแห่งบูร์บง-ปาร์มา, เจ้าชายวิคตอริโอ เอ็มมานูเอลแห่งเนเปิลส์ และเจ้าหญิงมารีอา เบียทริซแห่งซาวอย
การศึกษา

เจ้าหญิงมารีอา กาเบรียลลาแห่งซาวอย ได้ศึกษาเกี่ยวกับภาษา และประวัติศาสตร์ โดยเฉพาะประวัติศาสตร์ของอิตาลี นอกจากนี้พระองค์ยังได้ทำการนิพนธ์หนังสือออกมาจำนวนมาก
เสกสมรส

เจ้าหญิงมารีอา กาเบรียลลาแห่งซาวอย ได้เสกสมรสกับนายโรแบร์โต เซลลิงแกร์ เด บัลคานี เมื่อวันที่ 12 กุมภาพันธ์ ค.ศ. 1969 ที่เมส์เม และเสกสมรสตามพิธีทางศาสนาที่อีแซ-ซูร์-แมร์ เมื่อวันที่ 21 มิถุนายน ค.ศ. 1969 แต่ต่อมาทั้งคู่ได้แยกกันอยู่ในปี ค.ศ. 1976 และได้หย่าร้างกันในเดือนพฤศจิกายน ค.ศ. 1990 อย่างไรก็ตามทั้งคู่ก็มีพระธิดา 1 พระองค์ คือ
มารีอา เอลิซาเบธ เซลลิงแกร์ เด บัลคานี (เกิด 2 มีนาคม ค.ศ. 1972) ปัจจุบันเสกสมรสแล้วกับนายโอลิเวียร์ เจนส์เซนส์ เมื่อวันที่ 31 ตุลาคม ค.ศ. 2002 มีบุตร-ธิดาด้วยกัน 2 คน คือ กาเบรียลลา หลุยส์ มารีอา (เกิด 7 มีนาคม ค.ศ. 2004) และทอมมาโซ (เกิด 31 มกราคม ค.ศ. 2005)
ความสัมพันธ์กับชาห์แห่งอิหร่าน

ในปี ค.ศ. 1950 พระเจ้าชาห์ โมฮัมหมัด เรซา ปาห์ลาวี ชาห์แห่งอิหร่าน ได้ทรงหย่ากับสมเด็จพระราชินีโซรายา อัสฟานดิยารี-บักติยารี พระมเหสีองค์ที่ 2 เนื่องจากพระเจ้าชาห์สนพระทัยที่จะอภิเษกสมรสกับเจ้าหญิงกาเบรียลลา โดยสมเด็จพระสันตะปาปาจอห์นที่ 23ทรงไม่เห็นด้วยและยับยั้งข้อเสนอในการสมรสครั้งนี้ ส่วนในบทบรรณาธิการได้เขียนเรื่องราวของชาห์ที่พยายามจะอภิเษกสมรสกับเจ้าหญิงอิตาลีได้ถูกนำมาเรียกกันว่า "กษัตริย์มุสลิมกับเจ้าหญิงคาทอลิก" ส่วนหนังสือพิมพ์ L'Osservatore Romano ของสำนักวาติกันก็ได้เขียนล้อเลียนอีกเช่นกันว่า "องุ่นพิษ" และที่สำคัญที่สุดคือในบทบัญญัติของนิกายโรมันคาทอลิก ข้อที่ 1917 คือ การแต่งงานกับบุคคลที่หย่าร้างแล้วจะถูกลงโทษโดยการไม่คบค้าสมาคม
เจ้าหญิงมารีอา กาเบรียลลาแห่งซาวอย
เซอร์กิตเดอสปา-ฟรองโกชองส์

| --- | --- |


ที่ตั้ง: ฟรองโกชองส์ สปา เบลเยียม
เขตเวลา: GMT +1
เหตุการณ์สำคัญ: F1, GP2, F3, 24h, 1000km, DTM
ความยาว: 7.004 กม. (4.352 ไมล์)
จำนวนโค้ง: 21
สถิติต่อรอบ: 1:45.108 (คิมิ ไรโคเนน, แมคลาเรน, 2004)
เซอร์กิต เดอ สปา-ฟรองโกชองส์ (Circuit de Spa-Francorchamps) หรือ เดอะสปา เป็นสนามแข่งรถที่มีชื่อเสียงในประเทศเบลเยียม เป็นสถานที่จัดแข่งเบลเยียนกรังด์ปรีซ์ มาตั้งแต่ปี พ.ศ. 2467 (ค.ศ. 1924) และรายการแข่งรถต่อเนื่อง "สปา 25 ชั่วโมง"
สปา-ฟรองโกชองส์ ตั้งอยู่ที่ สปา ประเทศเบลเยียม เดิมมีความยาว 15 กิโลเมตร (9.3 ไมล์) ประกอบด้วยถนนสาธารณะสามสายที่เชื่อมระหว่างเมืองฟรองโกชองส์ (Francorchamps) เมืองมาลเมดีย์ (Malmedy) และเมืองสตาวีลอต (Stavelot) ได้ชื่อว่าเป็นสนามแข่งรถที่ท้าทายที่สุดแห่งหนึ่ง เนื่องจากเส้นทางที่สูงชัน คดเคี้ยวไปมา และสภาพอากาศที่แปรปรวน
สนามแห่งนี้ได้รับการปรับปรุงเส้นทางมาแล้วหลายครั้ง โดยครั้งสำคัญคือในปี พ.ศ. 2522 ซึ่งตัดเส้นทางจากความยาว 14 กิโลเมตร (8.7 ไมล์) เหลือ 7 กิโลเมตร (4.35 ไมล์)
สนามดั้งเดิม ความยาว 15 กิโลเมตร
เจ้าชายโยชิฮิโตะ

เจ้าชายโยะชิฮิโตะ (ญี่ปุ่น: 栄仁親王; โรมาจิ: Yoshihito-shinnō ; 1894 – 9 ธันวาคม 1959) เจ้าชายแห่งราชวงศ์ญี่ปุ่นโดยพระองค์เป็นพระโอรสในอดีตจักรพรรดิซุโกที่ประสูติแต่ นิวะตะ โนะ ชิชิ และพระองค์ยังเป็นต้นราชสกุล ฟุชิมิ โนะ มิยะ
เจ้าชายโยเซ็ฟ เว็นท์เซิล แห่งลีชเทินชไตน์

เจ้าชายโยเซ็ฟ เว็นท์เซิลแห่งลีชเทินชไตน์ เคานต์แห่งรีทแบร์ค (โยเซ็ฟ เว็นท์เซิล มัคซีมีลีอาน มารีอา; 24 พฤษภาคม ค.ศ. 1995) เป็นพระโอรสพระองค์ใหญ่ในเจ้าชายอาล็อยส์แห่งลีชเทินชไตน์ ผู้สำเร็จราชการและรัชทายาทแห่งลีชเทินชไตน์ และเจ้าหญิงโซฟี เจ้าหญิงรัชทายาทแห่งลีชเทินชไตน์ ดัชเชสในบาวาเรีย เป็นพระนัดดาในเจ้าชายฮันส์-อาดัมที่ 2 เจ้าผู้ครองลีชเทินชไตน์ ทรงอยู่ในลำดับที่ 2 ในการสืบราชบัลลังก์แห่งลีชเทินชไตน์ถัดจากพระบิดา
เซอราแซลมัส

| เซอราแซลมัส |
| --- | --- |

ปลาปิรันยาดำ (S. rhombeus) เป็นชนิดที่เป็นต้นแบบของสกุลนี้ และเป็นชนิดที่ใหญ่ที่สุดอีกด้วย

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้นใหญ่:: Osteichthyes
ชั้น:: Actinopterygii
อันดับ:: Characiformes
วงศ์:: Serrasalmidae
สกุล:: Serrasalmus Lacepède, 1803

ชนิดต้นแบบ
Salmo rhombeus Linnaeus, 1766
ชนิด
 ดูในเนื้อหา

แผนที่แสดงการกระจายพันธุ์ของปลาปิรันยาสกุลนี้
ชื่อพ้อง
 Serrasalmo Dumeril, 1806
เซอราแซลมัส เป็นสกุลหนึ่งของปลาน้ำจืดจำพวกปลาปิรันยา ใช้ชื่อสกุลว่า Serrasalmus ในวงศ์ปลาปิรันยา (Serrasalmidae)
ปลาปิรันยาในสกุลนี้จัดเป็นต้นแบบของปลาปิรันยาทั้งหมด และเหมือนกับปลาปิรันยาทุกชนิดคือ อาศัยอยู่ในแหล่งน้ำจืดของทวีปอเมริกาใต้ หากินเป็นฝูง มีซี่ฟันที่แหลมคมและมีรูปร่างเหมือนสี่เหลี่ยมขนมเปียกปูนหรือรูปไข่
แบ่งออกได้เป็น 24 ชนิด จัดเป็นสกุลที่มีจำนวนสมาชิกมากที่สุดในวงศ์นี้
การจำแนก

Serrasalmus altispinis Merckx, Jégu & Mendes dos Santos, 2000
Serrasalmus altuvei Ramírez, 1965
Serrasalmus brandtii Lütken, 1875
Serrasalmus compressus Jégu, Leao & dos Santos, 1991
Serrasalmus eigenmanni Norman, 1929
Serrasalmus elongatus Kner, 1858
Serrasalmus geryi Jégu & dos Santos, 1988
Serrasalmus gibbus Castelnau, 1855
Serrasalmus gouldingi Fink & Machado-Allison, 1992
Serrasalmus hastatus Fink & Machado-Allison, 2001
Serrasalmus hollandi Eigenmann, 1915
Serrasalmus humeralis Valenciennes, 1850
Serrasalmus irritans Peters, 1877
Serrasalmus maculatus Kner, 1858
Serrasalmus manueli (Fernández-Yépez & Ramírez, 1967)
Serrasalmus marginatus Valenciennes, 1836
Serrasalmus medinai Ramírez, 1965
Serrasalmus nalseni Fernández-Yépez, 1969
Serrasalmus neveriensis Machado-Allison, Fink, López Rojas & Rodenas, 1993
Serrasalmus nigricans Spix & Agassiz, 1829
Serrasalmus rhombeus (Linnaeus, 1766)	 – ปลาปิรันยาดำ (เป็นชนิดที่มีขนาดใหญ่ที่สุดในสกุลนี้รวมถึงเป็นปลาปิรันยาที่มีขนาดใหญ่ที่สุดอีกด้วย)
Serrasalmus sanchezi Géry, 1964
Serrasalmus serrulatus (Valenciennes, 1850)
Serrasalmus spilopleura Kner, 1858
แหล่งข้อมูลอื่น

ข้อมูลที่เกี่ยวข้องกับ Serrasalmus ที่วิกิสปีชีส์
เจ้าชายโมะชิฮิโตะ

| เจ้าชายโมชิฮิโตะ |
| --- | --- |
พระสาทิสลักษณ์ของเจ้าชายโมะชิฮิโตะ
เกิด: เจ้าชายโมะชิฮิโตะ ค.ศ. 1151
ถึงแก่กรรม: 20 มิถุนายน ค.ศ. 1180
บิดา: จักรพรรดิโกะ-ชิระกะวะ
เจ้าชายโมะชิฮิโตะ (以仁王, สิ้นพระชนม์ มิถุนายน 1180) เป็นที่รู้จักกันในพระนามของ เจ้าชายทะกะกุระ และ มินะโมะโตะ โมะชิมิสึ เป็นพระราชโอรสองค์ที่ 3 ของ จักรพรรดิโกะ-ชิระกะวะ พระองค์เป็นบุคคลสำคัญที่ก่อให้เกิด สงครามเก็มเป ที่มีวัตถุประสงค์เพื่อโค่นล้ม ตระกูลไทระ ตระกูลซะมุไรที่กุมอำนาจในราชสำนัก
พระองค์สิ้นพระชนม์ด้วยการสำเร็จโทษโดย ตระกูลไทระ เมื่อวันที่ 20 มิถุนายน ค.ศ. 1180 ภายหลังจากพ่ายแพ้ใน สงครามที่อุจิ
เทือกเขาเดวะ

ภูเขาโจไก
เทือกเขาเดวะ (ญี่ปุ่น: 出羽山地) เป็นเทือกเขาที่ทอดยาวไปทางทิศเหนือและทิศใต้ ตั้งอยู่ทางทิศตะวันตกของภูมิภาคโทโฮกุ ประเทศญี่ปุ่น มีอาณาเขตครอบคลุมจังหวัดอาโอโมริ จังหวัดอากิตะ และจังหวัดยามางาตะยอดเขาที่สูงที่สุดคือภูเขาโจไกมีความสูง 2,236 เมตร
ในปัจจุบันเทือกเขาแห่งนี้เป็นที่สนใจจากพิธีกรรมอากิโนมิเนะ (秋の嶺 "จุดสูงสุดของฤดูใบไม้ร่วง") ซึ่งสังเกตได้จากศาลเจ้าบนภูเขาฮากูโระของลัทธิชูเง็นโด
เซซีเลีย คนุตสแด็ทเทอร์

เจ้าหญิงเซซีเลีย คนุตสแด็ทเทอร์แห่งเดนมาร์ก (ค.ศ. 1080/85 - หลัง 7 มกราคม ค.ศ. 1131) ทรงเป็นเจ้าหญิงเดนมาร์ก เป็นพระราชธิดาในพระเจ้าคนุตที่ 4 แห่งเดนมาร์กกับอเดลาแห่งแฟลนเดอส์ เจ้าหญิงเซซีเลียเป็นพระเชษฐภคินีฝาแฝดกับเจ้าหญิงอิงเงอเกิร์ด คนุตสแด็ทเทอร์
หลังจากพระราชบิดาของเจ้าหญิงถูกปลงพระชนม์ในค.ศ. 1086 พระราชินีอเดลา พระราชมารดาได้เสด็จออกจากเดนมาร์กพร้อมชาลส์ที่ 1 เคานท์แห่งแฟลนเดอส์ พระโอรสองค์ใหญ่และเป็นพระเชษฐาของเจ้าหญิงเซซีเลียและเจ้าหญิงอิงเงอเกิร์ด แต่เจ้าหญิงฝาแฝดทั้งสองยังประทับอยู่ในเดนมาร์กด้วยการดูแลของเจ้าชายอีริคแห่งเดนมาร์ก พระปิตุลา (อา) กับบอดิล ทูร์โกต์สแด็ทเทอร์ พระชายา ซึ่งกลายเป็นพระชนกและพระชนนีบุญธรรมของเจ้าหญิงทั้งสอง ในขณะที่ทั้งสองประทับอยู่ในสวีเดน
เจ้าชายอีริคและพระชายาบอดิลได้เสด็จกลับเดนมาร์ก เมื่อเจ้าชายได้สืบราชบัลลังก์เป็นกษัตริย์อีริคที่ 1 ในค.ศ. 1095 เจ้าหญิงฝาแฝดทั้งสองได้เสกสมรสกับขุนนางสวีเดน เจ้าหญิงเซซีเลียเสกสมรสกับยาร์ล อีริค เจ้าหญิงได้เสด็จกลับเดนมาร์กเมื่อพระสวามีได้รับการแต่งตั้งเป็นยาร์ลแห่งฟัลสเตอร์ ทั้งคู่ประทับที่ฮารัลด์สเต็ดในริงสเต็ด ทั้งสองมีโอรสสอองคนคือ คนุต อีริคเซน และคาร์ล อีริคเซน ดยุกแห่งฮัลลันด์ เจ้าหญิงอาจจะมีธิดา 1 คน คือ อิงเงอ อีริคสด็อทเทอร์ ผู้ซึ่งสมรสกับอัสเชอร์ ริก ขุนนางจากตระกูลไวด์ที่เฟรนเนสสเลฟบนเกาะเชลลันด์ และเป็นมารดาในแอสเบิร์น สนาร์และอับซาลอน
ในค.ศ. 1131 เจ้าชายคนุต ลาวาร์ด พระญาติได้เสด็จมาเยี่ยมเจ้าหญิง เจ้าหญิงเซซีเลียทรงได้ยินข่าวมาว่าจะมีการลอบปลงพระชนม์เจ้าชายและพระนางทรงเกลี้ยกล่อมไม่ให้เจ้าชายเสด็จไปพบพระเจ้ามักนุส ผู้แข็งแกร่งแห่งสวีเดน ซึ่งกำลังวางแผนปลงพระชนม์เจ้าชาย แต่เจ้าชายไม่ทรงเชื่อคำแนะนำ และเสด็จไปพบกษัตริย์ส่งผลให้ถูกปลงพระชนม์ในที่สุด
เขื่อนกิ่วลม

Dam in ตำบลบ้านแลง อำเภอเมือง จังหวัดลำปาง
| เขื่อนกิ่วลม |
| --- | --- |


ชื่อทางการ: เขื่อนกิ่วลม
ที่ตั้ง: ตำบลบ้านแลง อำเภอเมือง จังหวัดลำปาง
ผู้ดำเนินการ: กรมชลประทาน
เขื่อนและทางน้ำล้น
ปิดกั้น: แม่น้ำวัง
ความสูง: 42 เมตร
ความยาว: 135 เมตร
ความกว้าง (ฐาน): 5.35 เมตร
เขื่อนกิ่วลม  เป็นเขื่อนในการดูแลของกรมชลประทาน ตั้งอยู่ห่างจากตัวเมืองลำปางขึ้นไปทางทิศเหนือตามถนนพหลโยธิน ประมาณ 38 กิโลเมตรเศษ แยกซ้ายกิโลเมตรที่ 623 เข้า ไปอีก 14 กิโลเมตร ปิดกั้น แม่น้ำวัง ซึ่งเป็นแควที่มีขนาดเล็กและสั้นที่สุดของแม่น้ำเจ้าพระยา อยู่ในท้องที่จังหวัดลำปางเพียงจังหวัดเดียวเกือบตลอดสาย และไหลลงสู่แม่น้ำปิงในเขตจังหวัดตาก แม่น้ำวังมีพื้นที่ลุ่มน้ำแคบ ประกอบกับมีฝนน้อยกว่าลุ่มน้ำอื่น ๆ ในภาคนี้ แม่น้ำจึงเล็ก แต่น้ำขึ้นและลงในเวลาอันรวดเร็ว กับมีระยะเวลาขาดแคลนน้ำค่อนข้างมาก การทำนาจึงขึ้นอยู่กับฝนเป็นส่วนใหญ่ ทำให้เกษตรกรได้รับความเดือดร้อนเป็นอันมาก และข้าวที่ปลูกได้ก็น้อยจนไม่พอบริโภคในจังหวัด เพื่อเป็นการแก้ไขความเดือดร้อนเกี่ยวกับเรื่องน้ำเพื่อการเพาะปลูกของราษฎรในขั้นแรกนั้น กรมชลประทานได้พิจารณาสร้างโครงการชลประทานแม่วังซึ่งเป็นโครงการประเภททดและส่งน้ำแบบเหมืองฝายขึ้นเป็นโครงการแรกเมื่อ พ.ศ. 2478 ต่อมา เมื่อความต้องการน้ำเพื่อการเพาะปลูกเพิ่มขึ้น กรมชลประทานจึงสร้างเขื่อนเก็บกักน้ำกิ่วลมที่ตำบลบ้านแลง อำเภอเมือง จังหวัดลำปาง เพื่อเก็บกักน้ำบนแม่น้ำวัง และสามารถส่งให้ราษฎรทำการเพาะปลูกได้ตลอดปี เขื่อนกิ่วลมเป็นเขื่อนเก็กน้ำแห่งแรกในภาคเหนือ และเริ่มเก็บน้ำได้ในปี 2515
ลักษณะตัวเขื่อน

เป็นเขื่อนเก็บกักน้ำคอนกรีตเสริมเหล็ก
สูง 26.50 ม. ยาว 135 ม. มีช่องระบายกว้าง 13.00 ม. จำนวน 5 ช่อง
ระดับสันเขื่อน + 236.00 ร.ท.ก.
ระดับเก็บกัก + 285.00 ร.ท.ก. ระดับน้ำเก็บกักสูงสุด 285.00 ร.ท.ก.
ปริมาณน้ำที่ระดับเก็บกัก 112 ล้าน ลบ.ม.ปริมาณน้ำที่ระดับเก็บกักสูงสุด 112 ล้าน ลบ.ม.
อาณาเขตรับน้ำ 2,700 ตร.กม. พื้นที่อ่าง ฯ ที่ระดับเก็บกักสูงสุด 19 ตร.กม. ปริมาณฝนเฉลี่ย 1,200 มม./ปี
Service  Spillway ขนาด 1.25 x 2.00 ม. ระบายน้ำได้ 12.00 ลบ.ม./วินาที
ทางระบายน้ำฉุกเฉิน ขนาด 13.00 x 8.00 ม. ระบายน้ำได้ 3,000 ลบ.ม./วินาที
คลองส่งน้ำสายใหญ่ฝั่งขวา ยาว 40.30 กม. ปริมาณน้ำผ่านเต็มที่ 25.00 ลบ.ม./วินาที คลองซอยและคลองแยกซอย 31 สาย ยาวรวม 71.60 กม.
เขื่อนกิ่วลมขณะก่อสร้างถูกใช้เป็นฉากของเรื่องสั้นชุดชาวเขื่อนโดย มนันยา มีเนื้อหาเกี่ยวข้องกับชีวิตของข้าราชการกรมชลประทานและเหล่าคนงานก่อสร้าง เธอได้รับแรงบันดาลใจในการแต่งจากการติดตามสามีของเธอที่เป็นหนึ่งในข้าราชการควบคุมการก่อสร้าง เรื่องสั้นถูกตีพิมพ์เป็นตอนๆ ในนิตยสาร สตรีสาร และต่อมาได้มีการรวมเล่มเป็นหนังสือ 3 เล่ม ในชื่อ ชาวเขื่อน, เอ แมน คอลด์ เป๋ง และ ลาก่อนกิ่วลม
แหล่งข้อมูลอื่น

แผนที่และภาพถ่ายทางอากาศของ เขื่อนกิ่วลม
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
18°33′00″N 99°36′29″E﻿ / ﻿18.55°N 99.608°E﻿ / 18.55; 99.608
| ด ค กเขื่อนในประเทศไทย แบ่งตามหน่วยงานรับผิดชอบ |
| --- | --- |
การไฟฟ้าฝ่ายผลิตฯ:  ภูมิพล  สิริกิติ์  ศรีนครินทร์  วชิราลงกรณ  สิรินธร  จุฬาภรณ์  อุบลรัตน์  รัชชประภา  แม่งัดสมบูรณ์ชล  แม่ปิงตอนล่าง  แม่จาง  ห้วยกุ่ม  ปากมูล  บางลาง  ท่าทุ่งนา  แก่งกระจาน 
กรมชลประทาน:  แม่กวงอุดมธารา  สบกาย  กีด  กิ่วคอหมา  กิ่วลม  แจ้ห่ม  แม่ตุ๋ย  แควน้อยบำรุงแดน  นเรศวร  กำแพงเพชร  คลองขลุง  คลองโพธิ์  ทับเสลา  เจ้าพระยา  พระรามหก  ป่าสักชลสิทธิ์  กระเสียว  แม่กลอง  สมอปูน  ขุนด่านปราการชล  นครนายก  พระปรง  บางปะกง  ลำพระยาธาร  พระสทิง  คลองสิยัด  ประแสร์  พลวง  ปราณบุรี  แก่งกรุง  คลองประ  พนม  ลำพูน  คลองนุ่น  สินปุน  จันดี  ลำปัง  บ้านกรงปินัง  บ้านคูระ  สายบุรี  คลองชี  ห้วยยอด  ลำตะคอง  ลำพระเพลิง  ลำมูลบน  ลำแซะ  ลำนางรอง  ลำชีน้อย  น้ำมูล  ห้วยสำราญล่าง  ห้วยละห้า  ลำโดมใหญ่  ลำพังชู  ลำเสียวน้อย  ลำเสียวใหญ่  ลำเดา  น้ำเชิญ  ลำชีบน  ลำชีสอง  หนองละหาน  ลำปาว  ห้วยสายบาตร  น้ำเลย  ห้วยหลวง  ห้วยหลวงตอนล่าง  ห้วยเสนง  หนองหานกุมภวาปี  น้ำอูน  น้ำพุง  ห้วยบางทราย  ราษีไศล  ห้วยตาเกาว์ใหม่ 
กรมพัฒนาพลังงานทดแทนฯ:  คิรีธาร  คลองทุ่งเพล ทุ่งเพล  บ้านพลวง